Michael Möllenbeck (vaimulik)

Michael Möllenbeck (1595 Stralsund – 1656/1657Georg Adelheim. „Das Revaler Bürgerbuch 1624-1690 nebst Fortsetzung bis 1710" (ibid., 1933), lk 38. Michael Mullenbach (surn. 1657)) oli Eesti vaimulik.

Immatrikuleeriti 28. juunil 1615 Greifswaldi ülikooli. Oli Hageri Lambertuse koguduse kirikuõpetaja 1628–1645. Piiskopi visitatsioonil 10. veebruaril 1639 leiti koguduses palju rõõmustavat: vaesed lihtsad talupojad oskasid täiesti rahuldavalt viit kristlikku usupeatükki ja palveid. Samas pidi pastor koguduses õpetustööd veelgi tõhustama. Kuigi 5. aprillil 1645 oli ta Hageris, ordineeriti ta 20. veebruaril 1645 Ambla Maarja koguduse õpetajaks. Ambla koguduse õpetaja oli ta 1645–1656, lisaks oli ta aastatel 1647–1656 Järva praostStackelberg, Otto Magnus von: Genealogisches Handbuch der estländischen Ritterschaft, Bd.: 3, Görlitz, 1930, seite 41.

Oma töös kasutas ta Stahli kiriku käsi- ja koduraamatut. Tema ajal jagas piiskop Joachim Jhering 1644 visitatsioonil kogudusele ka eestikeelseid aabitsaid. 1. veebruaril 1645 kinnitati ta koos Johannes Haquinus Forseliuse, Heinrich Gösekeni, ja Reiner Brockmanniga Uue Testamendi eesti keelde tõlkijaks. Koostas Rootsi Pommeri (Greifswaldi ja Demmini) komandandi Heinrich Burteni matusetrükise (Tallinnas 1643, 22 lk.), kirjutanud juhuluulet.

 Isiklikku 
Arvatavasti oli tema vend Juuru Mihkli koguduse õpetaja Josua Möllenbeck, nende isa Michael Möllenbeck oli pastor Stralsundis. Tema poeg Michael Möllenbeck oli Ambla Maarja koguduse pastor aastatel 1658–1679.

 Viited 

Kategooria:Ambla Maarja koguduse vaimulikud
Kategooria:Hageri Lambertuse koguduse vaimulikud
Kategooria:Eestimaa vaimulikud
Kategooria:Järva praostid
Kategooria:Greifswaldi ülikooli vilistlased
Kategooria:Sündinud 1595
Kategooria:Surnud 1656